বড়মার তালাবন্ধ ঘরে প্রণাম করে দিল্লির পথে মমতা

ঠাকুরনগর: বড়মা বীণাপাণি ঠাকুরের তালা বন্ধ ঘরের বাইরে প্রণাম করে রাজ্যসভায় শপথ নিতে যাচ্ছেন তৃণমূল সাংসদ মমতা বালা ঠাকুর (Mamata Bala Thakur)। রাজ্যসভায় শপথ নিতে যাওয়ার আগে আবেগতাড়িত মমতা ঠাকুর কাঁদতে কাঁদতে জানালেন মতুয়া সমাজের প্রথম নারী হিসেবে রাজ্যসভায় শপথ নিতে যাওয়ার সময় নিজের ঘর থেকে যেতে পারলেন না। বড়মার তালা বন্ধ ঘরের বাইরে প্রণাম করে যেতে হচ্ছে তাঁকে। নিজের ঘরে ঢুকবার জন্য ভিক্ষা চেয়ে পুলিশের সহযোগিতায় ঘরে ঢুকে জিনিসপত্র নিতে হয়েছে তাঁকে। একোন সমাজ? প্রশ্ন তুলেছেন তিনি।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব ৩৯)

মমতা ঠাকুর জানিয়েছেন, আমার জীবনের সবথেকে বেদনাদায়ক দিন আজ। রাজ্যসভার সাংসদ হিসেবে শপথ নিতে যাচ্ছি আনন্দিত হওয়ার কথা কিন্তু নিজের ঘরে ঢুকতে পারলাম না আমি, এমনকি যে ঘরটায় আমি এতদিন থেকে এসেছি সেই তালা বন্ধ ঘরের বাইরে প্রণাম করতে হল আমাকে। সম্ভব হলে প্রধানমন্ত্রী, স্বরাষ্ট্রমন্ত্রীর কাছে শান্তনুর প্রসঙ্গে নালিশ জানাবেন বলেও জানিয়েছেন তিনি।

আরও পড়ুন: বড়মার ঘর দখল নিয়ে দ্বন্দ্ব তুঙ্গে, শান্তনুর বিরুদ্ধে থানায় অভিযোগ

উল্লেখ্য, মতুয়াদের প্রয়াত বড়মা বীণাপাণিদেবীর (Binapani Devi) ঘর দখল ঘিরে উত্তপ্ত ঠাকুরবাড়ি। সোমবার সকালে সাংবাদিক বৈঠক করে কেন্দ্রীয় প্রতিমন্ত্রী শান্তনু ঠাকুরের (Shantanu Thakur) বিরুদ্ধে ক্ষোভ উগরে দেন মমতাবালা ঠাকুর। ২০১৯ সালে প্রয়াত হন বীণাপাণি দেবী। ঠাকুরবাড়িতে যে ঘরে তিনি থাকতেন, সেই ঘরেই রবিবার রাতে দলবল নিয়ে শান্তনু চড়াও হন বলে অভিযোগ ওঠে। বীণাপাণিদেবী বেঁচে থাকাকালীন তাঁর পাশের ঘরে থাকতেন ঠাকুরবাড়ির বড় বৌমা মমতাবালা। বর্তমানে তিনি থাকেন বীণাপাণিদেবীর ঘরটিতেই। সেই ঘর দখলের অভিযোগ উঠেছে শান্তনু ঠাকুরের বিরুদ্ধে।